《题杨氏聚义轩》
宋代·黄裳

聚义归清虚，无欠亦无馀。聚利赴嗜欲，自丧俄自续。

义在诗与书，利在金与珠。金珠壮人颜，俯仰一世间。

我去彼不随，彼去我不观。诗书入青瞳，藏蓄心腑中。

贻之修乃孙，操之修乃躬。秧种秀沃壤，愿饱万腹空。

源泉洌清甃，既与还不穷。开轩有意哉，短什嘉仙翁。

黾勉慎所交，高攀古人风。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。